Ορειβατικός Σύλλογος Ρεθύμνου

Σφακιά - Γλυκά Νερά -Λουτρό
2024-06-30 | Σφακιά – Λουτρό
Διαδρομή στο παραλιακό Ε4, του νομού Χανίων. Από την Χώρα Σφακίων κατευθυνόμαστε δυτικά και λίγο μετά την παραλία του Ίλιγγα, μπαίνουμε στο μονοπάτι που μας οδηγεί στην παραλία Γλυκά Νερά. Στη συνέχεια περνάμε διαδοχικά από τις παραλίες Τίμιος Σταυρός με το ομώνυμο εκκλησάκι, τα Περιβολάκια και φτάνουμε στο γραφικό Λουτρό, μετά από δύο ώρες πεζοπορία.

Πληρωμή λεωφορείου και εξασφάλιση συμμετοχής: Παρασκευή 28/6, 8:00-9:30 μ.μ. στο γραφείο του συλλόγου, στη Δημοκρατίας 12. Υπάρχει επίσης η δυνατότητα ηλεκτρονικής κατάθεσης (πληρ. στην αρχική σελίδα).
​Β.Δ. 1
Ω.Π. : 2
Αρχηγός : Αχμέντ
Τηλ. : 6971769197 (18:00 με 22:00, όχι μηνύματα)

Μάρμαρα
2024-06-22 - 2024-06-23 | Μάρμαρα
Αλλαγή σχεδίου δράσης: Λόγω εντάσεων ανέμων, η διήμερη απόδραση δεν θα γίνει στο Κεδρόδασος, αλλά στην παραλία «Μάρμαρα». Για όσους πεζοπορήσουν θα κατεβούμε από Ανώπολη ακολουθώντας το πανοραμικό καλντερίμι προς Λουτρό, και στη συνέχεια προς Μάρμαρα. Για όσους τεμπελιάσουν, θα κατεβούν με αυτοκίνητο στο στην παραλία Λύκος, όπου μπορούν να περιμένουν την πρώτη ομάδα, και από όπου θα περπατήσουμε 15 λεπτά προς τα Μάρμαρα. Θα απολαύσουμε τη γνωστή παραλία και τις διπλανές μοναδικές μορφολογίες βράχων, και αργά το απόγευμα, αφού ο χώρος αποσυμφορηθεί, θα αποτυπώσουμε μια διαφορετική εικόνα μέσα από την ήρεμη πλέον ταβέρνα του Χριστόφορου. Την Κυριακή απολαμβάνουμε το μπάνιο μας και περπατάμε προαιρετικά λίγο προς το φαράγγι. Οι Κυριακάτικες επιστροφές θα γίνουν αντιστρόφως από τις Σαββατιάτικες προσεγγίσεις.
Ω.Π.: 2 + 2
Β.Δ.: 1+
Αρχηγός Κωστής Μανωλεσάκης
Τηλ.: 6976402902

Άγ. Ιωάννης - Άγ. Παύλος
2024-06-16 | Αγ. Παύλος
Την Κυριακή το πρωί φτάνουμε στον οικισμό Άγ. Ιωάννη Σφακίων (υψόμετρο 780μ). Αρχίζουμε την πεζοπορία σε παλαιό καλντερίμι διασχίζοντας κωνοφόρο δάσος για 40 λεπτά περίπου μέχρι το φρύδι του γκρεμού στο πέρασμα Καλος Πόρος (υψόμετρο 580μ). Μικρή στάση προς απόλαυση πανοραμικής θέασης Λυβικού, Αγίας Ρουμέλης, Γαύδου και Παλαιόχωρας. Συνεχίζουμε κατηφορικά στο παλαιό καλντερίμι και στη συνέχεια ακολουθούμε μονοπάτι μέσα από επικλινές δάσος προσεγγίζοντας παραλιακά μέχρι τον ναό Αγ. Παύλου. Παραμένουμε στην παραλία μέχρι το απόγευμα από όπου και επιστρέφουμε με καραβάκι στα Σφακιά.
Πληρωμές για τη μίσθωση λεωφορείου – καραβιού: Παρασκευή 14/6, στις 8-9 μμ. στο Σύλλογο, στη Δημοκρατίας 12.

Β.Δ.: 1
Ω.Π.: 3
Αρχηγός: Έλληνας Βαγγέλης
Τηλ.: 6984198857

Φαράγγια Μούνδρος - Βιλανδρέδο
2024-06-09 | Μούντρος
Από το χωριό Κάτω Πόρος μπαίνουμε σε ένα παλιό καλντερίμι που μας οδηγεί στο εγκατελειμμένο χωριό Νησί και έπειτα στο χωριό Μούντρος, στην είσοδο του πρώτου φαραγγιού, με τα πανύψηλα πλατάνια και τις λιμνούλες. Φτάνοντας κοντά στο χωριό Βελονάδο, βγαίνουμε από την κοίτη του ποταμού και μπαίνουμε σε ασφαλτόδρομο για λίγο, μέχρι την είσοδο του Βιλανδρεδινού φαραγγιού. Ακολουθούμε το υπέροχο, δασερό φαράγγι και η πορεία μας είναι δίπλα και μέσα στην κοίτη του ποταμού. Θα θαυμάσουμε στη θέση Κολητά, το ωραιότερο σημείο του όπου οι δυο πλευρές του σχηματίζουν ένα πολύ στενό πέρασμα. Επιστρέφουμε στο χωριό Κάτω Πόρος και όσοι το επιθυμούν θα μπορούν να γευματίσουν στη ταβέρνα του “Σάρακα”.
Υποχρεωτικά τα ορειβατικά υποδήματα, νερό, σνακ, καπέλο, καλή φυσική κατάσταση και θετική ενέργεια.

Ω.Π : 5Β.Δ.: 1+
Αρχηγός: Μαθιουδάκης Στέλιος
Τηλ.: 6948465155

Πάχνες - Τροχάρης
2024-06-01 - 2024-06-02 | Πάχνες
Ξεκινάμε το Σάββατο με τα οχήματά μας από το σύλλογο για να διανυκτερεύσουμε στον Τάφκο της Λαγκονιάς. Την Κυριακή το πρωί η πρώτη ομάδα θα ανέβει την κορυφή Τροχάρης (2401μ) και έπειτα στις Πάχνες (2453μ), την ψηλότερη κορυφή των Λευκών Ορέων. Η δεύτερη ομάδα θα κάνει μικρότερη και πιο εύκολη διαδρομή μέχρι τις Πάχνες, όπου θα συναντηθεί με την πρώτη ομάδα. Από εκεί θα επιστρέψουμε όλοι μαζί στα οχήματά μας για να αναχωρήσουμε. Δηλώσεις συμμετοχής μέχρι Παρασκευή για την αγορά προμηθειών για το βραδινό φαγητό.
Β.Δ. : 3 και 2
​Ω.Π. : 7 και 4
Αρχηγός : Βασιλάκης Γιώργος, Τζανουδάκης Μιχάλης
Τηλ. : 6977915978, 6974766068

Δάσος Ρούβα - Κουδούνι (1857μ.)
2024-05-25 - 2024-05-26 | Κουδούνι
Αναχώρηση από το Σύλλογο Σάββατο μεσημέρι για το δάσος του Ρούβα (960m.) όπου και θα διανυκτερεύσουμε σε σκηνές. Την Κυριακή το πρωί κατευθυνόμαστε βόρεια ακολουθώντας μονοπάτι και έπειτα βορειοανατολικά. Αφού κάνουμε μια στάση στο εκκλησάκι του Τιμίου Σταυρού, θα συνεχίσουμε ανατολικά για να ανεβούμε στην κορυφή Κουδούνι (1857m.). Επιστροφή από την ίδια διαδρομή.
Β.Δ. : 2
Ω.Π. : 8
Αρχηγοί : Κανελλάκη Αλεξάνδρα – 6978303189 (8:00-12:00),
Δατσέρης Γιώργος – 6984391950 (17:00 – 22:00)

Οροπέδιο Νίδας - Μαύρη - Καμαραϊκό
2024-05-19 | Οροπέδιο Νίδας
Αναχωρούμε από το σύλλογο με προορισμό το οροπέδιο της Νίδας. Ξεκινάμε το περπάτημα από την Ανάληψη (1400μ.) με κατεύθυνση την κορυφή Κόλυτα (1920μ). Συνεχίζουμε για Σκαρόνερο και από εκεί ανεβαίνουμε για την κορυφή Μαύρη (1980μ). Από την Σέλα του Διγενή κατεβαίνουμε στο Καμαραϊκό Σπήλαιο και έπειτα συνεχίζουμε για τον Πόρο της Μηλιάς, για να επιστρέψουμε στο σημείο εκκίνησης.
Β.Δ.: 2+
Ω.Π.: 8
Αρχηγός: Σωτήρης Μπάντρας
Τηλ.: 6940775586 (Τρίτη -Τετάρτη-Παρασκευή: 17:00 – 21:00 & Πέμπτη 10:00-14:00, όχι μηνύματα)

Καταφύγιο Καλλέργη - Ψαρή - Μαύρη- Μελινταού
2024-05-11 - 2024-05-12 | Καταφύγιο Καλλέργη
Ξεκινάμε το απόγευμα από το Ρέθυμνο με δικά μας οχήματα με κατεύθυνση το οροπέδιο του Ομαλού και από εκεί στο Ξυλόσκαλο (1200μ) όπου θα αφήσουμε τα αμάξια. Αφού θαυμάσουμε τη θέα προς το φαράγγι της Σαμαριάς, θα ακολουθήσουμε ανηφορικό μονοπάτι και χωματόδρομο μέχρι το Καταφύγιο Καλλέργη (1580μ) όπου θα διανυκτερεύσουμε. Την Κυριακή θα ακολουθήσουμε χωματόδρομο και μονοπάτι προς την περιοχή Ποριά. Από εκεί αρχίζει απότομο μονοπάτι προς την κορυφή «Ψαρή» (υψόμ. 1883μ) και θα απολαύσουμε τη θέα προς όλα τα σημεία του ορίζοντα. Θα κατευθυνθούμε ανατολικά έχοντας δεξιά μας πάντα το άνοιγμα του φαραγγιού της Σαμαριάς. Θα περάσουμε πρώτα από την κορυφή «Μαύρη» (υψόμ. 1940μ) και θα συνεχίσουμε απο το διάσελο προς την κορυφή «Μελινταού» (υψόμ. 2133μ), μία από τις περίπου 55 κορυφές που έχουν υψόμετρο πάνω από 2.000 μέτρα στα Λευκά Όρη. Αφού απολαύσουμε την θέα θα επιστρέψουμε από τα ίδια βήματα μέχρι το διάσελο και από εκεί θα κατέβουμε από μονοπάτι και από θαμνωδη βλάστηση για να βρεθούμε σε χωματόδρομο που θα μας οδηγήσει στο Καταφύγιο. Μαζεύουμε τα πράγματά μας και κατηφορίζουμε αυτή την φορά το μονοπάτι προς το Ξυλοσκαλο.
Β.Δ. 3
Ω.Π. 11
Αρχηγοί: Παναγιώτης Διαμάντης, Χάρης Χριστινάκης
Τηλ: 6945831413, 6973438716

Ιερά Μονή Βωσάκου
2024-04-28 | Βώσακος
Κάθε χρόνο την Κυριακή των Βαΐων, όπως κάθε χρόνο, ο σύλλογος μας περπατάει μέχρι την Μονή Βωσάκου για να παρακολουθήσει τη λειτουργία. Η μονή Βωσάκου είναι φρουριακής μορφής, περιτειχισμένη, με σεβασμό στις παραδοσιακές αρχές της μοναστηριακής αρχιτεκτονικής. Βρίσκεται ανάμεσα στις κορφές Κουτσοτρούλης, Σοφιανή κορφή και Κουφωτός των Ταλαίων Ορέων (Κουλούκωνα) σε υψόμετρο 340 μ. Κτίστηκε για πρώτη φορά το 1195, αλλά κατεδαφίστηκε δύο φορές και ξανακτίστηκε. Το σημερινό κτίσμα είναι του 19ου αιώνα.
Β.Δ.: 1+
Ω.Π.: 4
Αρχηγοί: Ανδριανή Πετράκη, Τόνια Δασκαλάκη
Τηλ.: 6978004854

Ταΰγετος
2024-04-27 08:00 - 2024-05-01 17:00 (Europe/Helsinki) | Ταΰγετος
ΤΑΥΓΕΤΟΣ – ΑΡΚΑΔΙΑ – ΛΑΚΩΝΙΚΗ ΜΑΝΗ Πενθήμερη εξόρμηση στην Αρκαδία και τη Λακωνία, μέχρι το νοτιοανατολικό άκρο της Πελοποννήσου. 26/4 – 2/5/2024
Θα περπατήσουμε στο πυκνό δάσος Σκυρίτιδας, κάτω από μαυρόπευκα και καστανιές. Θα κοιμηθούμε στο καταφύγιο του ΕΟΣ Σπάρτης και θα κάνουμε νυχτερινή ανάβαση στην κορυφή του Ταΰγετου για να θαυμάσουμε το φαινόμενο της πυραμίδας. Θα περπατήσουμε στην καστροπολιτεία του Μυστρά και στο ακρωτήριο Ταίναρο μέχρι το φάρο. Ενδιάμεσα θα επισκεφτούμε αξιοθέατα της περιοχής όπως το σπήλαιο Δυρού, χωριά της Λακωνικής Μάνης και τη Σπάρτη. Οι 3 διανυκτερεύσεις θα γίνουν σε δωμάτια και 1 στο καταφύγιο.
Αρχηγός: Μαρία Βλάσση, τηλ. 6936939768
Δηλώσεις συμμετοχής και προκαταβολή, μέχρι τις 15/3/2024, για να γίνουν νωρίς οι κρατήσεις, λόγω της αυξημένης ζήτησης που υπάρχει τις μέρες του Πάσχα.
ΠΡΟΓΡΑΜΜΑ
– 1η ΜΕΡΑ – 27/47:00 – 9:30: Αναχώρηση από Πειραιά με προορισμό την Βλαχοκερασιά Αρκαδίας.10:00 -17:00: Κυκλική πεζοπορία στο Δάσος της Σκυρίτιδας (Ω.Π.: 7 – Β.Δ.: 2+ – 14,5 χλμ – Υ.Δ.: 470μ ).18:00 – 20:00: Φαγητό στη Βλαχοκερασιά.20:00 – 20:40: Σπάρτη για διανυκτέρευση.- 2η ΜΕΡΑ – 28/49:00 – 12:00: Μυστράς. Περιήγηση στην καστροπολιτεία του Μυστρά.12:00 – 14:00: Ελεύθερος χρόνος στη Σπάρτη.15:00 – 17:00: Πηγή Μαγγανιάρη – καταφύγιο Ταύγετου (Ω.Π.: 2 – Β.Δ.: 1+ – 4χλμ. – Υ.Δ.: 585μ. ). Το καταφύγιο μπορεί να φιλοξενήσει 28 άτομα περίπου μέσα, αρκετούς κατασκηνωτές και θα έχει φαγητό.- 3η ΜΕΡΑ – 29/43:30 – 9:30: Νυκτερινή ανάβαση στην κορυφή Προφήτης Ηλίας του Ταύγετου, για να θαυμάσουμε το φαινόμενο της πυραμίδας. (8χλμ. – Ω.Π.: 6 – Υ.Δ.: 820μ.), Αν οι καιρικές συνθήκες δεν το επιτρέπουν (ομίχλη) η ανάβαση θα γίνει αργότερα. Η επιστροφή θα γίνει από την ίδια διαδρομή. Μια δεύτερη ομάδα μπορεί να επιστρέψει από κυκλική και δυσκολότερη διαδρομή (16,5χλμ – Ω.Π.: 8-9 – Υ.Δ.: 1230μ.), περπατώντας στο δάσος της Βασιλικής.13:30 – 15:30: Επιστροφή στην πηγή Μαγγανιάρη. Για τη μετάβαση στο καταφύγιο και την επιστροφή, θα υπάρχει διαθέσιμο όχημα.16:00-17:00: Αρεόπολη για διανυκτέρευση- 4η ΜΕΡΑ – 30/49:00 – 10:00: Πόρτο Κάγιο.10:00-12:30: Πεζοπορία στο ακρωτήριο Ταίναρο, το νοτιότερο φάρο της Ηπειρωτικής Ελλάδας ( Ω.Π.: 2).12:30 – 18:00: Βάθεια και Γερολιμένας. Επίσκεψη στα χωριά της Μάνης.Βράδυ: Αρεόπολη για διανυκτέρευση.- 5η ΜΕΡΑ – 1/59:00 – 14:30: Επίσκεψη στο σπήλαιο του Δυρού, Λιμένι, Οίτυλο.14:30 – 19:00: Επιστροφή στον Πειραιά, με μια στάση στη Τρίπολη.

Θρυπτή
2024-04-27 - 2024-04-28 | Θρυπτή
Β.Δ. 1
Ω.Π. 4
Αρχηγός: Γιώργος Δατσέρης

Νικηφόρειος Δρόμος
2024-04-21 | Γωνιά
Ξεκινάμε από την πλατεία του χωριού Γωνιάς με ώρα συγκέντρωσης στις 8.30 και ώρα αναχώρησης 8.50 ακολουθώντας μια καταπράσινη ανοιξιάτικη διαδρομή 7 χιλιομέτρων σε βατούς δρόμους και μονοπάτια. Θα φτάσουμε στο χωριό Καλονύκτη γύρω στις 12 το μεσημέρι, όπου ο τοπικός πολιτιστικός σύλλογος θα παραθέσει γεύμα.
Β.Δ.: 1
Ω.Π.: 3
Πληροφορίες. :
Μάρκος Βαγιωνάκης, τηλ 6972053203
Σταυρουλάκη Φούλη, τηλ. 6947808677
Φραγκιαδακης Χρήστος, τηλ.6972117700

Γιούς Κάμπος - Κέδρος
2024-04-21 | Γιούς Κάμπος
Η πορεία μας ξεκινά από το Οροπέδιο Γιους Κάμπος (750μ.) του Αμαρίου, στα βορειοδυτικά του Κέδρους. Από εκεί ανεβαίνουμε στην κορυφή (1.776μ.) περνώντας από σημεία που χρειάζονται εύκολο σκαρφάλωμα. Η κατάβαση θα γίνει από τον Προφήτη Ηλία.
​Β.Δ.: 2+
Ω.Π. : 7
Αρχηγός : Δημήτρης Πελαντάκης
Τηλ : 2831024886

Γαλλιανό Φαράγγι
2024-04-14
Την Κυριακή αυτή θα επισκεφτούμε και θα διασχίσουμε το Γαλλιανό φαράγγι. Είναι ένα μικρό αλλά πανέμορφο φαράγγι που ξεκινάει από το χωριό Γάλλου και καταλήγει στην πόλη μας με μήκος περίπου 5.5 χλμ, μεταφέροντας τα νερά από την περιοχή των Αρμένων στην παραλία του Κουμπέ. Κατά μήκος του φαραγγιού θα συναντήσουμε τον ναό του Αγίου Αντωνίου και χαλάσματα από νερόμυλους με τον πιο ξακουστό και εξαιρετικά διατηρημένο νερόμυλο των Σαουνάτσηδων. Θα μεταφερθούμε με δικά μας οχήματα από τον ορειβατικό στην είσοδο του φαραγγιού, που είναι μετά το χωριό Γάλλος, και θα καταλήξουμε στον Κουμπέ. Είναι ένα σχετικά εύκολο φαράγγι, με εξαίρεση μερικά σημεία που λόγω μπαζών που έχουν εναποθετηθεί, θέλουν λίγο προσοχή.
Β.Δ. :1
Ω. Π. :3
Αρχηγός: Παναγιώτης Διαμάντης
Τηλ. 6945831413

Φαράγγι Πλατανιών
2024-04-07 | Φαράγγι Πλατανιών
Διαδρομή στο φαράγγι Πλατανίων της κοιλάδας του Αμαρίου, στις δυτικές πλαγιές του Ψηλορείτη. Ξεκινάμε από το Χωριό Πλατάνια και ακολουθούμε το μονοπάτι που ελίσσεται στις πλαγιές και όχι στην κοίτη του φαραγγιού, με τους εντυπωσιακούς κάθετους βράχους. Φτάνουμε στον ναό του Αγ. Αντωνίου και επιστρέφουμε από τα ίδια.
Ω.Π. : 5
Β.Δ. : 1
Αρχηγός : Ευθύμης Καραπιδάκης
Τηλ. : 6932467993

Αρχαία Ελεύθερνα - Μαργαρίτες
2024-03-31 | Ελεύθερνα-Μαργαρίτες
Μία όμορφη διαδρομή για μικρούς και μεγάλους στην αρχαία πόλη της Ελεύθερνας, σε μία εύφορη κοιλάδα με άφθονο νερό και βλάστηση. Θα επισκεφτούμε τις τεράστιες λαξευτές ρωμαϊκές δεξαμενές, την αρχαία Ακρόπολη, τον ερειπωμένο πύργο της αρχαίας πόλης και θα απολαύσουμε τη θέα. Η αρχαία Ελεύθερνα ιδρύθηκε από τους Δωριείς και ήταν μία από τις κυριότερες πόλεις της αρχαίας Κρήτης από το 3000 π.Χ. έως τη Βυζαντινή εποχή. Θα συνεχίσουμε την πορεία μας ως το χωριό Μαργαρίτες, γνωστό για την αγγειοπλαστική του από τους αρχαίους χρόνους έως και σήμερα. Θα δούμε τα ερείπια των αρχαίων εργαστηρίων αλλα και τη σύγχρονη πορεία καθώς οι κάτοικοί του συνεχίζουν την παράδοση αυτή.

Ω.Π.: 3
Β.Δ.:1
Αρχηγός: Μανωλεσάκης Κωστής
Τηλ.:6976402902

Φαλάσαρνα - Μπάλος
2024-03-31 | Φαλάσαρνα
Πεζοπορία στο δυτικότερο άκρο της Κρήτης, με κατάληξη στην πολυφωτογραφημένη παραλία του Μπάλου. Αφετηρία μας είναι ο χωματόδρομος δίπλα στα Αρχαία Φαλάσαρνα. Ανηφορίζουμε το μονοπάτι στη δυτική πλευρά του Γερόσκινου, με συνεχή θέα στις βραχώδεις ακτές και το Ποντικονήσι. Προς το τέλος της πεζοπορίας μας βλέπουμε τα νησάκια Ήμερη και Άγρια Γραμβούσα και την παραλία του Μπάλου, όπου θα μείνουμε για μπάνιο.Το μονοπάτι είναι κακοτράχαλο στο μεγαλύτερο μέρος του και έχει κάποια απότομα σημεία που χρειάζονται προσοχή.

Δηλώσεις συμμετοχής και πληρωμές: έως την Παρασκευή 30/3, 19:00μ.μ. προκειμένου να μισθωθεί λεωφορείο.

Β.Δ.: 2Ω.Π.: 6Αρχηγός: Γιάννης ΓαιδαρτζήςΤηλ.: 6981862832

Φαράγγι Μύλων
2024-03-24 | Φαράγγι Αγ. Αντωνίου
Περιπατητική εκδρομή στο φαράγγι των Μύλων που βρίσκεται ανατολικά, σε απόσταση 8km από την πόλη του Ρεθύμνου, και αποτελεί ένα σύμπλεγμα Νερόμυλων και δικτύου υδροκίνησης που κατασκεύασαν οι ντόπιοι κατά την περίοδο της Ενετοκρατίας και λειτουργούσαν έως την δεκαετία του ”70. Θα ξεκινήσουμε από το Ξηρό Χωριό, όπου και έξω από το χωριό, σε ένα χώρο με πλατάνια, αφήνουμε τα αυτοκίνητα μας. Συνεχίζουμε με τα πόδια διασχίζουμε το χωριό και μπαίνουμε στο φαράγγι το οποίο ανεβαίνουμε σιγά-σιγά με κατεύθυνση το εκκλησάκι του Αγίου Αντωνίου (περίπου 2,5χμ). Έπειτα ξεκινάμε την κάθοδο του φαραγγιού από το ίδιο μονοπάτι.
Το φαράγγι είναι καταπράσινο πράγμα που σημαίνει πως θα έχει σκιά και ένα ρέμα να το διασχίζει σχηματίζοντας σε ορισμένα σημεία καταραχτάκια και μικρές βάθρες. Σε δυο σημεία θα πρέπει να είμαστε λίγο προσεκτικοί διότι θα χρειαστεί να διασχίσουμε το ρέμα πατώντας πάνω σε πέτρες και σε ένα άλλο σημείο θα συναντήσουμε λίγη λάσπη στο πέρασμα μας.
Ω.Π. : 4
Β.Δ. : 1
Αρχηγός : Βαγγέλης Έλληνας
Τηλ : 6984198857

Μετέωρα
2024-03-21 - 2024-03-26
Ο ΕΟΣ Ρεθύμνου διοργανώνει εξόρμηση στα επιβλητικά Μετέωρα και στο βουνό των βοτάνων Κόζιακα! Θα γνωρίσουμε τα μονοπάτια της περιοχής, θα επισκεφτούμε μοναστήρια και θα ανέβουμε στη κορυφή Αστραπή του όρους Κόζιακα.
Στην εξόρμηση μπορούν να συμμετάσχουν και έμπειροι αναρριχητές οι οποίοι θα ακολουθήσουν δικό τους πρόγραμμα.
Αναλυτικό Πρόγραμμα Μετεώρων -Κόζιακα
1η Ημέρα 21/03/24: Αναχώρηση από Ηράκλειο για Πειραιά με καράβι των Μινωικών Γραμμών.
2η Ημέρα 22/03/24: Αναχώρηση από λιμάνι Πειραιά με ναυλωμένο λεωφορείο για Καλαμπάκα. Τακτοποίηση στο ξενοδοχείο και στη συνέχεια μικρή πεζοπορία: Αμπάρια -Πυξάρι-Άγιο Πνεύμα
ΒΔ1, ΩΠ 3
3η Ημέρα 23/04/24: Ο Μεγάλος Γύρος. Διαδρομή από Άγιο Νικόλαο Αναπαυσά-Μονή Μ.Μετεώρων-Μ.Βαρλαάμ-Μ.Ρουσσάνου-Μ.Αγ.Τριάδος-Καλαμπάκα
ΩΠ:5 , ΒΔ 1+
ΥΓ:Οι ώρες πορείας είναι ενδεικτικές και θα εξαρτηθούν από τις επισκέψεις στα μοναστήρια και τη καθυστέρηση μας εκεί.
4η Ημέρα 24/03/24: Περτουλιώτικα Λιβάδια-Καταφύγιο Κόζιακα-Κορυφή Αστραπή (Χατζηπέτρος)
ΩΠ 5 , ΒΔ 2 , ΥΔ 750m
Φαγητό στην Ελάτη
5η Ημέρα 25/03/24: Αναχώρηση από ξενοδοχείο. Πρώτη στάση στα Τρίκαλα και περιήγηση στη πόλη. Δεύτερη στάση στη τεχνητή λίμνη Σμοκόβου. Αν έχουμε ώρα, επίσκεψη στα ιαματικά λουτρά για αποθεραπεία. Τρίτη στάση λιμάνι Πειραιά και επιβίβαση στο καράβι.
6η Ημέρα 26/03/24: Άφιξη στο λιμάνι του Ηρακλείου. Τέλος εξόρμησης.
Αρχηγός: Κορωνάκη Μαρία
Πληροφορίες:τηλ.6976404552

Κρύα Βρύση - Κέδρος
2024-03-16 - 2024-03-18 | Κρύα Βρύση
Το τριήμερο της Καθαράς Δευτέρας προσφέρεται η ιδανική ευκαιρία για μια εναλλακτική απόδραση από τους ρυθμούς της πόλης. Ο ΕΟΣ Ρεθύμνου διοργανώνει τριήμερο δράσεων στο όρος Κέντρος με προαιρετική διανυκτέρευση στα καταφύγια της Κρύας Βρύσης. Τα μέλη μας θα έχουν την ευκαιρία

να πεζοπορήσουν στο βουνό,

να κάνουν γνωριμία με την αναρρίχηση,

να πετάξουν με αλεξίπτωτο πλαγιάς και να γίνουν οι ίδιοι ο αετός της Καθαράς Δευτέρας – καιρού & αέρα επιτρέποντος-

καθώς και να συμμετέχουν στα δρώμενα (Κούλουμα) του Πολιτιστικού Συλλόγου της Κρύας Βρύσης.

Αναλυτικότερη περιγραφή του προγράμματος θα ανακοινωθεί την Παρασκευή.
Δηλώσεις συμμετοχής (έως Παρασκευή απόγευμα):
Κορωνάκη Μαρία, τηλ.: 6976404552

Κουρνάς - Πάτημα - Ατζιλακόδασος
2024-03-10 | Κουρνάς
Κυκλική διαδρομή στον Αποκόρωνα Χανίων. Θα ξεκινήσουμε από το εκκλησάκι του Αγ. Ιωάννη και κινούμαστε ανατολικά προς την απόληξη του όρους Ομανιτέ. Στην πορεία μας θα δούμε τα απομεινάρια του Τουρκικού οχυρού λίγο πριν το χωριό Πάτημα, περνάμε από τα χωριά Πάτημα και Κάστελλος όπου θα κάνουμε μια στάση. Από εκεί μπαίνουμε στο πυκνό Ατζιλακόδασος, καταλήγουμε στο χωριό Κουρνάς και επιστρέφουμε στα αυτοκίνητα μας, ολοκληρώνοντας τον κύκλο.
Β.Δ.: 1
Ω.Π.: 5

Αρχηγοί: Μιχάλης Τζανουδάκης, Βαγγέλης Έλληνας
Τηλ.: 6974766068, 6984198857

Ανάβαση - Διαμαρτυρία στην κορυφή Μικρός Αφέντης
2024-03-03 | Μικρός Αφέντης
Οι προγραμματισμένες διαδρομές του συλλόγου αναβάλλονται, ανταποκρινόμενοι στο κάλεσμα του ΕΟΣ Λασιθίου, όπως και άλλοι ορειβατικοί σύλλογοι της Κρήτης.
Το οροπέδιο Λασιθίου και η οροσειρά της Δίκτης εκπέμπουν SOS

Παρατίθεται η πρόσκληση – κάλεσμα του ΕΟΣ Λασιθίου:
Σε συνέχεια της κατάθεσης από το Υπουργείο Περιβάλλοντος του φακέλου με τη Μελέτη Περιβαλλοντικών Επιπτώσεων (ΜΠΕ) για τις ανεμογεννήτριες από την εταιρεία ΤΕΡΝΑ στις κορυφές της Δίκτης Τούμπα Μουτσούνα (1.538 μ), Βιργιωμένο (1.414 μ), Μικρό Αφέντη (1.571μ) και Σαρακινό (1.588μ), ο ΕΟΣ Λασιθίου διοργανώνει ανάβαση-διαμαρτυρία στην κορυφή Μικρός Αφέντης την Κυριακή 03 Μαρτίου 2024.
Η ανάβαση αυτή αποτελεί μέρος των συνολικών αντιδράσεών μας στις μεθοδευμένες κινήσεις που αποσκοπούν στην ολοκληρωτική καταστροφή των βουνών. Υπενθυμίζουμε ότι προβλέπεται η διάνοιξη δρόμων δεκάδων χιλιομέτρων και ισοπέδωση των κορυφών αφού κάθε μια από τις γιγάντιες ανεμογεννήτριες (το ύψος τους θα προσεγγίζει τα 200 μέτρα) θα στηθεί σε πλατεία εμβαδού 5 στρεμμάτων.
Οι συνέπειες των παραπάνω πολλαπλές. Και δυστυχώς το καλά οργανωμένο σχέδιο είναι ολοκληρωτικά καταστροφικό για το Οροπέδιο Λασιθίου αφού σε βάθος χρόνου προβλέπεται εγκατάσταση τεράστιων ανεμογεννητριών περιμετρικά σε αυτό. Σε λίγα χρόνια και εφόσον υλοποιηθούν οι ορέξεις των εταιρειών που δραστηριοποιούνται με τις ΒΑΠΕ, όπου κι αν σταθεί κάποιος, όπου κι αν κοιτάξει, σε κοντινή απόσταση θα βλέπει τις τεράστιες Α/Γ να φέρνουν την «πράσινη ανάπτυξη». Ή μήπως να φέρνουν την ανεπανόρθωτη καταστροφή;
Μπορούμε να εφησυχαστούμε; Επιβάλλεται να αντιδράσουμε;
Καλούμε όλους τους ευαισθητοποιημένους πολίτες που αντιδρούν στην καταπάτηση και καταστροφή περιοχών Natura όπως οι κορυφογραμμές της Δίκτης, να συμμετάσχουν σε αυτήν την εξόρμηση.
Καλούμε τους κατοίκους του Οροπεδίου Λασιθίου αλλά και των χωριών που βρίσκονται στις παρυφές του βουνού σε Δήμο Μινώα Πεδιάδος και Δήμο Βιάννου να κάνουν αισθητή την παρουσία τους.
Τέλος, είναι πολύ σημαντικό για τον ΕΟΣ Λασιθίου να έχει την υποστήριξη όλων των Ορειβατικών Συλλόγων της Κρήτης, να βάλουν στο πρόγραμμά τους για την 03/03 την εξόρμηση στον Μικρό Αφέντη και να περπατήσουμε μαζί ως το εκκλησάκι της κορυφής.
Για τους πεζοπόρους που θα ξεκινήσουν από το Οροπέδιο Λασιθίου η εκκίνηση θα γίνει από το χωριό Πλάτη.
Ώρα εκκίνησης 08:30, ώρες πορείας ανάβασης 3, βαθμός δυσκολίας 2.
Για τους φίλους που θα ξεκινήσουν από τη δυτική πλευρά της κορυφής μπορούν να επιλέξουν τη διαδρομή κοντά από το χωριό Κασταμονίτσα του νομού Ηρακλείου.
Το Οροπέδιο Λασιθίου και η Οροσειρά της Δίκτης NATURA 2000 εκπέμπουν SOS !!!
Χρειάζονται την υποστήριξή μας περισσότερο από ποτέ !!!
Αντιδρούμε στην ολοκληρωτική καταστροφή αυτού του μοναδικού σε ομορφιά τόπου και ενώνουμε τις φωνές μας την Κυριακή 03/03/2024.

Ω.Π.: 5
Β.Δ.: 2
Αρχηγός: Κορωνάκη Μαρία
Τηλ.: 6976404552

Ορεινά Μυριοκέφαλα
2024-02-25 | Φρυγάνα
Το χωριό Μυριοκέφαλα ευρίσκεται στο νοτιοδυτικό άκρο του δήμου Ρεθύμνης. Το όνομά του κατά μία έννοια προέρχεται από τους πολλούς λόφους (κεφάλια), που το περιβάλλουν. Θα επισκεφτούμε ένα εξ αυτών, τη Φρυγάνα, στην κορυφή του οποίου ευρίσκεται το εξωκλήσι του Προφήτη Ηλία. Η πεζοπορία μας θα είναι κυκλική. Θα ξεκινήσει από την εκκλησία του Αγίου Γεωργίου που βρίσκεται σε υψόμετρο 634 μ. Θα κατευθυνθούμε νοτιοδυτικά σε παλαιό μονοπάτι με πανοραμική θέα προς τα Μυριοκέφαλα και την Ασή Γωνιά και κατόπιν σε μονοπάτι στην πλαγιά ρέματος, για να φτάσουμε σε χωματόδρομο. Μετά από περπάτημα 1,07 χιλ. θα οδηγηθούμε στο εξωκλήσι του Προφήτη Ηλία, σε υψόμετρο 1.067 μ,. με πανοραμική θέα προς τους νομούς Χανίων και Ρεθύμνης. Στη συνέχεια, θα κινηθούμε βορειοανατολικά, σε κατηφορική πορεία με δενδρώδη και θαμνώδη έκταση και με σχετική δυσκολία στην έναρξή της, για να ολοκληρώσουμε τη διαδρομή μας στο σημείο εκκίνησης. Ορειβατικά παπούτσια και μπαστούνια, αδιάβροχο και αντιανεμικό μπουφάν, καπέλο, νερό και πρόχειρο φαγητό, κρίνονται απαραίτητα.
Κατά την άφιξή μας στα Μυριοκέφαλα, και πριν την έναρξη της πεζοπορίας μας, θα γίνει ολιγόλεπτη επίσκεψη τη μονή Μυριοκεφάλων, ενός από τα πιο σημαντικά μνημεία της βυζαντινής Κρήτης καθώς και το κειμηλιαρχείο αυτής.
Ω.Π.: 4:30
Β.Δ.: 2
Αρχηγός: Μακρυλάκη Πόπη
Τηλ.: 6974842828 (ώρες 17:00 έως 21:00)

Χειμερινή εκπαίδευση για αρχάριους - ανάβαση στον Τίμιο Σταυρό του Ψηλορείτη
2024-02-24 - 2024-02-25 | καταφύγιο Τουμπωτός Πρίνος
Εκπαιδευτικό διήμερο στον Ψηλορείτη. Θα διδαχθούν οι βασικές θεωρητικές (επιλογή και χρήση ορειβατικού εξοπλισμού) και τεχνικές γνώσεις (κίνηση στο χιόνι με κραμπόν και πιολέ) ώστε να κινούμαστε με ασφάλεια στο χιονισμένο πεδίο.
Ο απαραίτητος εξοπλισμός, κραμπόν, πιολέ και κράνος, θα δοθούν από το σύλλογο και οι συμμετέχοντες θα πρέπει να έχουν τον κατάλληλο χειμερινό ρουχισμό. Το Σάββατο θα γίνει ανάβαση στο καταφύγιο Τουμπωτός Πρίνος, θεωρητικό μάθημα και διανυκτέρευση. Την Κυριακή εξάσκηση και ανάβαση στην κορυφή του Ψηλορείτη.
Εκπαιδευτής: Βαγγέλης Σταυρουλάκης
Πληροφορίες-δηλώσεις συμμετοχής: Μαρία Βλάσση, τηλ. 6936939768 και στο γραφείο του συλλόγου, την Τρίτη 8:30 – 10:30

Ασφένδου – Ασκύφου – Χιονίστρα – Μέγα Όρος (1181μ.)
2024-02-18 | Μέγα Όρος
Την Κυριακή το πρωί θα αναχωρήσουμε από τα γραφεία του συλλόγου με λεωφορείο ή με δικά μας μέσα (ανάλογα τον αριθμό συμμετοχής) για το χωριό Ασφένδου (υψόμετρο 750 μ.). Από εκεί θα χωριστούμε σε δύο ομάδες με διαφορετικό βαθμό δυσκολίας και κοινό τερματισμό. Η πρώτη ομάδα θα κατευθυνθεί από αρκετά βατό μονοπάτι και χωματόδρομο για το οροπέδιο Ασκύφου, θα ανέβει στο μικρό οροπέδιο του Λαχανά (υψόμ.1030μ) όπου βρίσκεται το εκκλησάκι του Γεωργίου του Μεθυστή (υψόμετρο 1030μ.) να απολαύσει την θέα του οροπεδίου Ασκύφου. Θα κατηφορίσει για τον οικισμό Γωνί και θα καταλήξει στο Κούλε (κάστρο) του οροπεδίου. Η δεύτερη ομάδα θα ανηφορίσει εκτός μονοπατιού για τις κορυφές Χιονίστρα και έπειτα Μέγα όρος (υψόμετρο 1181 μ.) απ’ όπου η θέα είναι επιβλητική. Από τα βόρεια φαίνεται ο κόλπος της Σούδας και από τα νότια ο κόλπος της Μεσσαράς, τα νησάκια Παξιμάδια και η Γαύδος. Ύστερα θα περάσει από το εκκλησάκι του Γεωργίου του Μεθυστή και θα κατηφορίσει στο οροπέδιο Ασκύφου και στον οικισμό Γωνί, όπου θα συναντηθεί με την πρώτη ομάδα. Ανάλογα με τις καιρικές συνθήκες που θα επικρατήσουν μέσα στην βδομάδα, υπάρχει μικρή πιθανότητα να χρειαστούν γκέτες χιονιού και είναι απαραίτητα τα ορειβατικά παπούτσια. Περισσότερες λεπτομέρειες για την εκδρομή καθώς και πρόβλεψη καιρού χιονόπτωσης, θα δοθούν μέσα στην εβδομάδα στα σχόλια από τους αρχηγούς.
Πρώτη Ομάδα
Β.Δ.: 1
Ω.Π.: 4
Δεύτερη Ομάδα
Β.Δ.: 2
Ω.Π.: 6:30
Αρχηγός: Παναγιώτης Διαμάντης, Χαράλαμπος Χριστινάκης
Τηλ. 6945831413, 6973438716

Λάκκος Μυγερού
2024-02-11 | Ψηλορείτης, Greece
Οδηγούμε με Ι.Χ. προς το λάκκο του Μυγερού, όπου το χιόνι και εμείς, προφυλαγμένοι από τους προβλεπόμενους Νοτιάδες, ψάχνουμε για βατή προσέγγιση στη Βορινή πλαγιά του Ψηλορείτη. Θα δημιουργηθούν δύο ομάδες : ενηλίκων και παιδική. Πεζοπορία, Βασικές γνώσεις για περπάτημα στο χιόνι και παιχνίδι.

Β.Δ.: 1+
Πληροφορίες: Μανωλεσάκης Κωστής
Τηλ: 6976402902

Χειμερινή Εκπαίδευση Για Προχωρημένους
2024-02-10 - 2024-02-11
Κατάλληλη για έμπειρους στο χειμερινό βουνό και αποφοίτους σχολών ορειβασίας, που θέλουν να γνωρίσουν τις τεχνικές της σχοινοσυντροφιάς σε κάθετη χειμερινή ορθοπλαγιά. Θα διδαχθούν:
* Ταυτόχρονη κίνηση.
* Παράλληλη κίνηση.
* Ενδιάμεσες ασφάλειες.
* Ρελε.
* Υλικά της αναρρίχησης.
* Ασφάλεια πριν και κατά την διάρκεια της αναρρίχησης.
* Πρακτική εξάσκηση.
Περιορισμένος αριθμός συμμετοχών.

Εκπαιδευτής: Βαγγέλης Σταυρουλάκης
Πληροφορίες: Μαρία Βλάσση, τηλ. 6936939768

Καταφύγιο Πρίνος - Γυριστή
2024-02-10 - 2024-02-11 | Καταφύγιο Πρίνος
Διαδρομή στις ανατολικές πλαγιές του Ψηλορείτη. Το Σάββατο θα αναχωρήσουμε για Κάτω Ασίτες και μετά από πεζοπορία 40΄θα φτάσουμε στο καταφύγιο Πρίνος του ΕΟΣ Ηρακλείου, όπου και θα διανυκτερεύσουμε. Την Κυριακή θα ανεβούμε στην κορυφή Γυριστή (1779μ.). Όποιος δεν επιθυμεί να ανέβει στην κορυφή, μπορεί να ακολουθήσει την πορεία της 1ης μέρας ως το καταφύγιο και την Κυριακή να απολαύσει τη θέα από τα Αστερούσια ως το Ηράκλειο ή να κάνει μικρές πεζοπορίες στη γύρω περιοχή.
Β.Δ. : 5 ή 1
​Ω.Π. : 5
Αρχηγός : Παπαδάκης Μανόλης
Τηλ. : 6972054720

Κοπή πρωτοχρονιάτικης πίτας
2024-02-04
Την Κυριακή 4 Φεβρουαρίου αφήνουμε στην άκρη τα ορειβατικά μας ρούχα για να κόψουμε την πίτα του ΕΟΣ Ρεθύμνου. Σας περιμένουμε στην «Πόπη» στον Αδελιανό κάμπο στις 8μμ., να φάμε να πιούμε και να χορέψουμε με ζωντανή μουσική. Προσκλήσεις την Τρίτη στο γραφείο του συλλόγου.
Πληροφορίες: Κώστας Ταχτατζής
Τηλ.:6932689472

ΧΕΙΜΕΡΙΝΗ ΕΚΠΑΙΔΕΥΣΗ ΑΡΧΑΡΙΩΝ
2024-02-03 - 2024-02-04
Θα διδαχθούν οι βασικές θεωρητικές (επιλογή και χρήση ορειβατικού εξοπλισμού) και τεχνικές γνώσεις (κίνηση στο χιόνι με κραμπόν και πιολέ) ώστε να κινούμαστε με ασφάλεια στο χιονισμένο πεδίο, για όσους θέλουν να γνωρίσουν ή να ξαναθυμηθούν τα βασικά του χειμερινού βουνού.
Ο απαραίτητος εξοπλισμός (κραμπόν, πιολέ και κράνος) θα δοθεί από το σύλλογο.
Εκπαιδευτής : Βαγγέλης Σταυρουλάκης
Για περισσότερες πληροφορίες και δηλώσεις συμμετοχών: Μαρία Βλάσση, τηλ.: 6936939768.
